Cretenses semper mendaces
"Cretenses semper mendaces, malae bestiae, ventres pigri" (Graece :  68 B 1) est versus saepius ab antiquis citatus, Oraculis Epimenidis a quibusdam adscriptus. Sententia inter philosophos posteriores nomine Paradoxi Epimenidei recipitur.

Verba primus citat Callimachus (sed sine indicatione auctoris): is enim in Hymno in Iovem, de loco nativitatis Iovis inter Arcadum et Cretensium reclamationes se dubitare fingens, Arcadiam selegit quia  "Cretenses semper mendaces" sint; qua ratione et sepulchrum Iovis erexerint, Iove re vera semper vivente. Locum Callimacheum refert Gaetulicus poëta in epigrammate, sepulchrum Astydamae Cydonii a Cretensibus erectum esse fingens, iam bis mendacibus; Iovem enim semper vivere admittitur, cadaverque Astydamae in naufragio mortui nusquam reperiendum. Versum Epimenideum totum citat Paulus in Epistula ad Titum, vati Cretensi sine nomine attribuens. Textus in versione Vulgata sic sonat: "Dixit quidam ex illis proprius ipsorum propheta: Cretenses semper mendaces, malae bestiae, ventres pigri. Testimonium hoc verum est."

Notae

Bibliographia 
  no. 68 Textus 
 Susan A. Stephens, Seeing double: intercultural poetics in Ptolemaic Alexandria (Berkeley: University of California Press, 2003. ISBN 0520229738) pp. 86-91 Paginae selectae

Creta
Epistula ad Titum
Locutiones Latinae
Logica
Paradoxa